  Майя Бывальцева Удмуртиысь велосипедистъёс Сергей Пудов но Арслан Гильмутдинов, озьы ик ӝӧквыл теннисэн шудӥсь Надежда Пушпашева гужем Паралимпиадае пыриськозы. Ӵошатсконъёс Рио-де-Жанейроын7-тӥысен 18-тӥ куарусёнозь мынозы. 5-тӥ пӧсьтолэзе журналистъёслы со сярысь ивортӥз улосвылысь физкультурая, спортъя но егитъёсын ужан политикая министр Игорь Краснов. Нырысь-валысь чаклам списоке озьы ик шедиз элькунысьтымы уясь Александр Габдрахманов. Азьланьтӥське Олимпи шудонъёсы спортсменъёсты быръён. Туннэ нуналлы путёвкаоссы вань ни Россиысь велосипедистъёслэн. Быръёнъёсты ортчиз пуляен ыбылӥськись Дарья Вдовина. Со Ижкарын вордскиз, но али Архангельсклэсь данзэ уте. Удмуртиын вордскем гимнаст Давид Белявский Олимпиадаын кӧня ке улосвылъёс понна нюръяськоз. Тегъёс: Спорт ИгорьКраснов Олимпиада Удмуртия Паралимпиада Бразилия  